Diari Oficial de la Generalitat Valenciana


Sumari del DOGV 6488, del 25-03-2011 (2011/2936)

Notificació de la sentència dictada en el judici verbal de desnonament per falta de pagament número 251/2010.
-------------------------------------------------------------------------------------------------------------

### Dades del document

Número de DOGV
:   6488

Data del DOGV
:   25-03-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/2936


Organisme emissor
:   Jutjat de Primera Instància i Instrucció Número 1 de Mislata

Tipus de document
:   Edicte

Notificació de la sentència dictada en el judici verbal de desnonament per falta de pagament número 251/2010. [2011/2936]  
Verbal desnonament falta pagament 000251/2010  
De: Matilde Lourdes Carbonell Esteve.  
Procuradora: María Teresa de Elena Silla.  
Contra: Luis Medina Sánchez.  
Cèdula de notificació.  
En el procediment a què es fa referència s'ha dictat la resolució que, literalment, és com segueix:  
«Sentència número 000175/2010  
Mislata, 16 de desembre de 2010  
Jutgessa: Inmaculada C. Pérez Martínez.  
Demandant: Matilde Lourdes Carbonell Esteve.  
Procuradora: María Teresa de Elena Silla (habilitada Pilar de los Santos Martínez).  
Lletrat: Javier Albert Ruiz.  
Demandat: Luis Medina Sánchez. Rebel.   
Objecte del judici: desnonament per falta de pagament de quota o quantitats degudes i reclamació de rendes.  
Dispositiva  
Estime la demanda formulada per Matilde Lourdes Carbonell Esteve contra Luis Medina Sánchez, i declare resolt el contracte d'arrendament que uneix les parts, per falta de pagament de les rendes i quantitats degudes, i condemne el demandat, una vegada siga ferma la sentència, a deixar lliure, vacu i a disposició de l'actora l'habitatge siti a Mislata, al carrer de l'Escultor Miguel Navarro, número 24, escala B, pis 10, porta 55, i de la plaça de garatge número 77, sita al mateix immoble, amb l'advertència de llançament, i a pagar a l'actora, en concepte de rendes i quantitats assimilades, la suma de 9.000 euros i les altres que vencen fins al desallotjament, més els seus interessos legals; Tot això, amb condemna expressa a costes a la part demandada.  
Mode d'impugnació: mitjançant un recurs d'apel·lació davant l'Audiència Provincial de València (article 455 LECn), i serà un requisit indispensable per a admetre'l a tràmit, acreditar tindre pagades les rendes vençudes i les que d'acord amb el contracte haja de pagar de bestreta.  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils, comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn). El recurrent haurà de justificar la constitució del dipòsit de 50 euros mitjançant la presentació per escrit d'un resguard de l'ingrés en el compte d'aquest Jutjat i en aquest expedient. En el resguard indicat s'haurà d'assenyalar en el camp «Concepte» del document esmentat que es tracta d'un «Recurs, codi 02, tipus: civil-apel·lació». Si l'ingrés s'efectua mitjançant una transferència bancària, el codi i el tipus ha d'indicar-se justament després d'especificar els 16 dígits (separat per un espai).  
  
Aquesta és la meua sentència, que jutjant en aquesta instància pronuncie, mane i firme».  
La sentència anterior ha sigut donada, llegida i publicada per la jutgessa que la va dictar, mentre celebrava audiència pública en el mateix dia de la data. Jo, la secretària judicial, en done fe.  
Mislata, 16 de desembre de 2010.  
I atés el parador ignorat de Luis Medina Sánchez i tinga els efectes legals oportuns, expedisc aquest edicte perquè es publique al tauler d'anuncis d'aquest Jutjat i en el Diari Oficial de la Comunitat Valenciana.  
  
Mislata, 29 de desembre de 2010.- La jutgessa: Inmaculada C. Pérez Martínez.